《圣果院访忠上人不值》
宋代·真山民

管领东风入杖藜，落梅香里已招提。
苔痕一径白云湿，花影半窗红日低。
欲见高僧聊尔耳，便乘余兴去来兮。
葛藤有话无人共，付与隔林幽鸟啼。

作者简介：处州丽水人。李生乔尝以为不愧其祖真德秀，故知姓真。自呼山民，因以称之。或云名桂芳。宋末进士。痛值乱亡，深自湮没。所至好题咏。有《真山民集》。